РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  32

от заседание на Комисия ”Професионална квалификация, информационни технологии и статистика” на ВСС,
проведено на 16.09.2014 г.

Днес, 16.09.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев - отсъства
ЗА ПРЕДСЕДАТЕЛ:        Мария Кузманова 
	ЧЛЕНОВЕ:		Елка Атанасова - отсъства
		Юлия Ковачева 
		Галина Карагьозова
		Даниела Костова - отсъства
		Михаил Кожарев

На заседанието присъстваха експертните сътрудници към комисията: Валери Михайлов – директор дирекция „ИТСС”, Светослав Неделчев –  главен експерт дирекция „ИТСС” и Мирослава Чирпъкова – системен администратор дирекция „ИТСС” при АВСС. 

1. ОТНОСНО: Писмо от Петко Петков – Заместник-Министър на правосъдието относно определяне на представители за участие в работна група във връзка с одобрената Стратегия за въвеждане на електронно управление и електронно правосъдие в сектор „Правосъдие” 2014-2020 г. и изработването на Пътна карта за изпълнението й.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Определя Румен Георгиев и Юлия Ковачева – членове на ВСС, Валери Михайлов – директор дирекция „ИТСС” и Мирослава Чирпъкова – системен администратор дирекция „ИТСС” при АВСС за участие в работна група във връзка с одобрената Стратегия за въвеждане на електронно управление и електронно правосъдие в сектор „Правосъдие” 2014-2020 г. и изработването на Пътна карта за изпълнението й.
1.2. Изпраща копие от писмото Петко Петков – Заместник-Министър на правосъдието на Комисия по анализ и отчитане степента на натовареност на органите на съдебната власт за определяне на представител – член на ВСС, за участие в работна група във връзка с одобрената Стратегия за въвеждане на електронно управление и електронно правосъдие в сектор „Правосъдие” 2014-2020 г. и изработването на Пътна карта за изпълнението й.

2. ОТНОСНО: Решение на комисия „Публична комуникация” по протокол № 31/09.09.2014 г. във връзка с разглеждане на Актове на Гражданския съвет от постоянните комисии на ВСС.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение решението на комисия „Публична комуникация” по протокол № 31/09.09.2014 г. във връзка с разглеждане на Актове на Гражданския съвет от постоянните комисии на ВСС.

3.ОТНОСНО: Искане от председателя на Районен съд гр. Плевен за закупуване на четири броя монитори.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Плевен за закупуване на четири броя монитори на стойност 700,00 лв. с ДДС, е основателно.
3.2. Изпраща писмото от председателя на Районен съд гр. Плевен на комисия „Бюджет и финанси” на ВСС, по компетентност.

4. ОТНОСНО: Искане от председателя на Районен съд гр. Плевен за закупуване на 1 принтер и 2 броя мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от председателя на Районен съд гр. Плевен за закупуване на 1 принтер на стойност 300,00 лв. с ДДС и 2 броя мултифункционални устройства на стойност 1 320,00 лв. с ДДС, е основателно.
4.2. Изпраща писмото от председателя на Районен съд гр. Плевен на комисия „Бюджет и финанси” на ВСС, по компетентност.

5. ОТНОСНО: Искане от председателя на Районен съд гр. Асеновград за закупуване на нов твърд диск за сървъра на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Районен съд гр. Асеновград за закупуване на нов твърд диск за сървъра на съда на стойност 350,00 лв. с ДДС, е основателно.
5.2. Изпраща писмото от председателя на Районен съд гр. Асеновград, на комисия „Бюджет и финанси” на ВСС, по компетентност.

6. ОТНОСНО: Искане от председателя на Окръжен съд гр. Пазарджик за закупуване на 13 броя персонални компютри и 7 броя монитори.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Отлага разглеждането на искането от председателя на Окръжен съд гр. Пазарджик, в съответствие с взетото решение по протокол  44 от 17.10.2012 г., т.3.

7. ОТНОСНО: Централен уеб базиран интерфейс за публикуване на съдебните актове (ЦУБИПСА).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема направените визуални промени в потребителския интерфейс на Централен уеб базиран интерфейс за публикуване на съдебните актове (ЦУБИПСА), като бъдат добавени задължителните изисквания за информация и публичност, свързани с проекта, по който е разработена системата.  

8. ОТНОСНО: Писмо от Националния институт на правосъдието относно съгласуване на нови учебни програми за дистанционно обучение на теми “Опазване на околната среда. Административни производства по ЗООС и ЗБР, екологична оценка в производствата по ЗУТ” и „Етични предизвикателства и морални дилеми в работата на съдебните служители”.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

8.1. СЪГЛАСУВА нови учебни програми за дистанционни обучения на Националния институт на правосъдието на теми, както следва:
•	“Опазване на околната среда. Административни производства по Закона за опазване на околната среда(ЗООС) и Закона за биологичното (ЗБР), екологична оценка в производствата по ЗУТ” – предназначена за магистрати, съдебни и прокурорски помощници;
•	„Етични предизвикателства и морални дилеми в работата на съдебните служители” – предназначена за съдебни служители.

ЗА ПРЕДСЕДАТЕЛ
НА КОМИСИЯТА: /П/
МАРИЯ КУЗМАНОВА